આ અગાઉ અધ્યક્ષ ગણપતસિંહ વસાવાએ આગળ આવી સૂત્રોચ્ચાર અને દેખાવો કરી રહેલા કોગ્રેસના સભ્યોને શાંત થવાની વિનંતી કરતાં જણાવ્યું હતું કે, મારે કોઈ સભ્યને બહાર કાઢવા નથી માટે શાંત થઈ દરેક સભ્યને પોત પોતાની જગ્યાએ જઈ બેસી જવા વિનંતી કરી હતી ત્યારે વિરોધપક્ષના નેતા શંકરસિંહ વાઘેલાએ ઉભા થઈને રજૂઆત કરતાં જણાવ્યું હતું કે, ‘કેગ’ના અહેવાલમાં પણ સુજલામ સુફલામ યોજનામાં વ્યાપક ભ્રષ્ટાચાર થયાનો ઉલ્લેખ કરાયો છે અને રાજ્યમાં ભાજપની ગત સરકારે તેની સામે ભ્રષ્ટાચારની થયેલી ફરિયાદોનીતપાસ માટે જસ્ટીસ એમ. બી. શાહ પંચની નિમણૂંક કરી હતી આ જસ્ટીસ શાહ પંચે તેનો તપાસ અહેવાલ સરકારને સુપ્રત કરી દીધાનો ઘણો સમય થયો છતાં હજુ સુધી વિધાનસભા ગૃહમાં તે અહેવાલ કેમ રજૂ કર્યો નથી?